CELEX: 32021R1121
Language: fi
Date: 2021-07-08 00:00:00
Title: Komission täytäntöönpanoasetus (EU) 2021/1121, annettu 8 päivänä heinäkuuta 2021, niiden tilastotietojen yksityiskohdista, jotka jäsenvaltioiden on toimitettava unionin markkinoille tulevien tuotteiden tuoteturvallisuutta ja vaatimustenmukaisuutta koskevien tarkastusten osalta (ETA:n kannalta merkityksellinen teksti)

9.7.2021   
               
               
                  FI
               
               
                  Euroopan unionin virallinen lehti
               
               
                  L 243/37
               
            
         KOMISSION TÄYTÄNTÖÖNPANOASETUS (EU) 2021/1121,
         annettu 8 päivänä heinäkuuta 2021,
         niiden tilastotietojen yksityiskohdista, jotka jäsenvaltioiden on toimitettava unionin markkinoille tulevien tuotteiden tuoteturvallisuutta ja vaatimustenmukaisuutta koskevien tarkastusten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon markkinavalvonnasta ja tuotteiden vaatimustenmukaisuudesta sekä direktiivin 2004/42/EY ja asetusten (EY) N:o 765/2008 ja (EU) N:o 305/2011 muuttamisesta 20 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1020 (1) ja erityisesti sen 25 artiklan 9 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2019/1020 25 artiklan 6 kohdassa edellytetään, että jäsenvaltioiden on toimitettava komissiolle yksityiskohtaiset tilastotiedot niiden kyseisen asetuksen 25 artiklan 1 kohdan nojalla nimeämien viranomaisten tekemistä tarkastuksista, jotka koskevat unionin markkinoille tulevia unionin oikeuden soveltamisalaan kuuluvia tuotteita. Asetuksessa (EU) 2019/1020 edellytetään erityisesti, että tilastotietojen on katettava tällaisten tuotteiden tuoteturvallisuutta ja vaatimustenmukaisuutta koskeviin tarkastuksiin liittyvien toimenpiteiden lukumäärä.
                  
               
                     (2)
                  
                  
                     On tarpeen täsmentää tällaisten tilastotietojen yksityiskohdat.
                  
               
                     (3)
                  
                  
                     Jos asetuksen (EU) 2019/1020 25 artiklan 1 kohdan mukaisesti nimettyjen viranomaisten toimenpide on johtanut siihen, että markkinavalvontaviranomaiset vaativat, ettei tuotetta luovuteta vapaaseen liikkeeseen kyseisen asetuksen 28 artiklan 1 ja 2 kohdan mukaisesti, toimenpiteiden lukumäärää koskevia tilastotietoja olisi täydennettävä yksityiskohtaisemmilla tiedoilla kyseisestä tuotteesta, jotta tuoteturvallisuuteen ja vaatimustenmukaisuuteen liittyviä kysymyksiä ja suuntauksia ymmärrettäisiin paremmin. Toimitetut tilastotiedot voivat myös osaltaan parantaa riskienhallintaa.
                  
               
                     (4)
                  
                  
                     Vaikka komissiolle toimitettavien tilastotietojen, jotka koskevat tarkastuksiin liittyviä toteutettavia toimenpiteitä, olisi katettava kaikki unionin markkinoille tulevien tuotteiden tarkastukset, niiden olisi kuitenkin katettava ainoastaan ne tarkastukset, joissa nimetyt viranomaiset ovat tosiasiallisesti toteuttaneet toimenpiteen. Sen vuoksi tilastotietoihin ei pitäisi sisällyttää tietoja yksinomaan sähköisillä tietojenkäsittelymenetelmillä tehdyistä tarkastuksista.
                  
               
                     (5)
                  
                  
                     Tässä asetuksessa säädetyt toimenpiteet ovat asetuksen (EU) 2019/1020 43 artiklalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Asetuksen (EU) 2019/1020 25 artiklan 6 kohdan nojalla toimitettavien tilastotietojen on sisällettävä seuraavat yksityiskohtaiset tiedot unionin lainsäädännön soveltamisalaan kuuluvien tuotteiden tuoteturvallisuutta ja vaatimustenmukaisuutta koskeviin tarkastuksiin liittyvistä toimenpiteistä:
               
                           a)
                        
                        
                           toimenpiteiden kokonaismäärä;
                        
                     
                           b)
                        
                        
                           niiden toimenpiteiden kokonaismäärä, jotka ovat johtaneet vapaaseen liikkeeseen luovutuksen keskeyttämiseen asetuksen (EU) 2019/1020 26 artiklan 1 kohdan mukaisesti;
                        
                     
                           c)
                        
                        
                           kunkin sellaisen toimenpiteen osalta, joka on johtanut joko asianomaisten viranomaisten esittämään vaatimukseen siitä, että asianomaisten talouden toimijoiden on toteutettava tietyt toimet, tai markkinavalvontaviranomaisen esittämään vaatimukseen olla luovuttamatta tuotetta vapaaseen liikkeeseen asetuksen (EU) 2019/1020 28 artiklan 1 ja 2 kohdan nojalla:
                           
                                       i)
                                    
                                    
                                       päivä, jona tulliviranomaiset ovat hyväksyneet tulli-ilmoituksen;
                                    
                                 
                                       ii)
                                    
                                    
                                       maininta tulli-ilmoituksen tyypistä, kun kyseessä on komission delegoidun asetuksen (EU) 2015/2446 (2) 143 a ja 144 artiklan mukainen tulli-ilmoitus, jonka tietosisältöä on yksinkertaistettu;
                                    
                                 
                                       iii)
                                    
                                    
                                       alkuperämaa (tietoelementti 16 08 000 000) tai, jos sellaista ei ole saatavilla, viejämaa (alatietoelementti 13 01 018 020);
                                    
                                 
                                       iv)
                                    
                                    
                                       harmonoidun järjestelmän alanimike (alatietoelementti 18 09 056 000);
                                    
                                 
                                       v)
                                    
                                    
                                       yhdistetyn nimikkeistön koodi, jos sellainen on saatavilla (alatietoelementti 18 09 057 000);
                                    
                                 
                                       vi)
                                    
                                    
                                       lisäpaljousyksiköt (tietoelementti 18 02 000 000) tai, jos sellaista ei ole saatavilla, nettomassa (tietoelementti 18 01 000 000);
                                    
                                 
                                       vii)
                                    
                                    
                                       kuljetusmuoto rajalla (tietoelementti 19 03 000 000);
                                    
                                 
                                       viii)
                                    
                                    
                                       asianomaisten tuotteiden pääluokka;
                                    
                                 
                                       ix)
                                    
                                    
                                       markkinavalvontaviranomaisten vahvistus siitä, mihin unionin lainsäädäntöön rikkomus lähinnä kohdistuu;
                                    
                                 
                                       x)
                                    
                                    
                                       maininta siitä, voidaanko tuote luovuttaa vapaaseen liikkeeseen, jos asianomaiset talouden toimijat toteuttavat asiaan liittyvien viranomaisten edellyttämät erityistoimet.
                                    
                                 
                     
            
               2.   Edellä 1 kohdassa tarkoitettuihin tietoihin on sisällyttävä tiedot kaikista tarkastuksista, lukuun ottamatta yksinomaan sähköisillä tietojenkäsittelytekniikoilla suoritettuja tarkastuksia.
            
            
               3.   Edellä olevaa 1 kohtaa sovellettaessa, jos tulli-ilmoitus koskee kahteen tai useampaan tavaraerään kuuluvia tuotteita kyseisessä tulli-ilmoituksessa, kutakin tavaraerää koskevaa toimenpidettä pidetään erillisenä toimenpiteenä.
            
            
               4.   Tämän artiklan 1 kohdan c alakohdan iii–vii alakohtaa sovellettaessa toimitettavien tietojen on oltava tietoja, jotka ovat saatavilla tulli-ilmoituksessa delegoidun asetuksen (EU) 2015/2446 liitteessä B olevan vastaavan tietoelementin kohdalla. Jos jäsenvaltiot kuitenkin soveltavat tulli-ilmoitukseen erilaisia tietovaatimuksia delegoidun asetuksen (EU) 2015/2446 2, 143 a ja 144 artiklan tai muiden kyseisessä asetuksessa vahvistettujen siirtymäsääntöjen mukaisesti, toimitettavien tietojen on oltava ne vastaavat tiedot, jotka ovat saatavilla tulli-ilmoituksessa, johon kyseisiä tietovaatimuksia sovelletaan.
            
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 16 päivästä heinäkuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 169, 25.6.2019, s. 1.
         
            (2)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).